|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция:** Министерство на околната среда и водите | **Нормативен акт:** Проект на Постановление на Министерския съвет за изменение и допълнение на Наредба за опаковките и отпадъците от опаковки |
| **За включване в законодателната/оперативната програма на Министерския съвет за периода:** 01.01.2019 – 30.06.2019 г. | Дата: 26.03.2019 г. |
| **Контакт за въпроси**: | **Телефон:** |
| 1. Дефиниране на проблема:   * 1. *Кратко опишете проблема и причините за неговото възникване. Посочете аргументите, които обосновават нормативната промяна*   Проблемът е навлизането на отпадъци в морска среда от плажните ивици. За предотвратяването му се предлага да се въведат изменения и допълнения в Наредбата за опаковките и отпадъците от опаковки (НООО), тъй като основните отпадъци, които се генерират на плажовете са отпадъци от опаковки, свързани предимно с бърза консумация на храни и напитки от страна на гражданите.  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или въвеждане на нови технологични възможности (например съвместни инспекции между няколко органа и др.)*  Липсата на нормативно заложено изискване за разделно събиране на отпадъци от опаковки на морските плажове води до разпиляването на отпадъци от опаковки, свързани предимно с бърза консумация на храни и напитки, което допринася за по-лесното им навлизане в морска среда, както и до загуба на материален ресурс, подлежащ на рециклиране.  Съгласно сега действащата НООО системите за разделно събиране на отпадъци от опаковки следва да обхващат не по-малко от 6 000 000 жители на страната и задължително включват курортните населени места и всички населени места с население над 5 000 жители. Съгласно Закона за устройството на Черноморското крайбрежие концесионерът или наемателят на отдадените на концесия или под наем морски плажове са задължени да извършват дейности по санитарно-хигиенно обслужване на морския плаж. В досегашното законодателство липсва конкретен ангажимент на лицата, които стопанисват плажовете и прилежащите им територии да осигурят инфраструктура и условия за разделно събиране на отпадъците. Досегашните ангажименти се ограничават до общо почистване извън часовете за активно ползване на плажната ивица, без да се осигурява разделно събиране в момента на генериране на отпадъците.По тази причинасе допуска замърсяване на плажовете и навлизането на отпадъци в морска среда, което предполага въвеждането на по-строги правила относно управлението на основните отпадъци, които се генерират на плажовете.  *1.3. Посочете дали са изготвени последващи оценки на нормативния акт или анализи за изпълнението на политиката и какви са резултатите от тях?*  Не са извършвани последващи оценки на нормативния акт. | |
| 2. Цели:  *Посочете целите, които си поставя нормативната промяна по конкретен и измерим начин и график за тяхното постигане. Съответстват ли целите на действащата стратегическа рамка?*  Целта на нормативната промяна е предотвратяване навлизането на отпадъци в морска среда от плажовете и осигуряване на чиста околна среда на плажните ивици. | |
| 3. Идентифициране на заинтересованите страни:  *Посочете всички потенциални засегнати и заинтересовани страни, върху които*  *предложението ще окаже пряко или косвено въздействие (бизнес в дадена*  *област/всички предприемачи, неправителствени организации, граждани/техни*  *представители, държавни органи, др.).*   * Концесионери и наематели на морски плажове; * Организации по оползотворяване на отпадъци от опаковки – 5 бр.; * Лица, притежаващи документ по чл. 35 за дейности с отпадъци от опаковки; * Лица, които пускат на пазара опаковани стоки и са членове на организации по оползотворяване на опаковки – 7800 бр.; * Министърът на туризма или областни управители на области Добрич, Варна и Бургас; * Кметове на общини – 14 бр.; * РИОСВ Варна и РИОСВ Бургас; * Граждани. | |
| 4. Варианти на действие:  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“*  **Вариант 1: Без действие**  При този вариант не се предвижда изменение и допълнение на наредбата.  Не се предотвратява навлизането на отпадъци от опаковки от плажовете в морска среда.  **Вариант 2: Приемане на Постановление на Министерския съвет за изменение и допълнение на Наредбата за опаковките и за отпадъците от опаковки**  Приемането на ПМС за изменение и допълнение на НООО се очаква да доведе до:   * Предотвратяване навлизането на отпадъци от опаковки в морска среда; * Подобряване на инфраструктурата на системите за разделно събиране на отпадъци от опаковки в населените места по Черноморието чрез поставяне на съдове за разделно събиране на плажовете, отдадени на концесия или под наем; * Увеличаване на съдовете за разделно събиране и количеството на разделно събрани отпадъци от опаковки.   С проекта на ПМС ще се въведе изискване концесионерите и наемателите на морски плажове да събират разделно получените от дейността им отпадъци от опаковки на територията на обекта. В случаите, когато плажовете не са възложени на концесия или отдадени под наем се предлага компетентните органи по Закона за устройството на Черноморското крайбрежие да предприемат мерки с оглед недопускане на замърсяване им с отпадъци от опаковки както и на прилежащата им акватория, а при наличие на замърсяване да осигуряват почистването им.  Освен това с цел подобряване ефективността на системите за разделно събиране на отпадъци от опаковки в населените места по Черноморието се предлага в курортните населени места броят на съдовете и честотата на обслужването им да се съобразява с обема на образуваните отпадъци от опаковки от търговските обекти на територията и в близост до морските плажове.Предложената мярка не транспонира европейско законодателство, но ще допринесе за изпълнение на целта на Програмата за устойчиво развитие за предотвратяване и значително намаляване на замърсяването на морската среда от всякакъв вид, по-специално от наземни дейности, включително с отпадъци, както и за целта за постигане на „добро състояние на околната среда“ в морската среда, както е предвидено в Рамковата директива за морска стратегия. Въвеждането на мерки, които ще допринесат изпълнението на тези цели се изискват съгласно приетия законодателен пакет за „Кръгова икономика.  Проектът на ПМС е разработен и в отговор на представения от Европейската комисия пакет от мерки като продължение на Плана за действие за кръгова икономика на ЕС. Един от ключовите елементи в този пакет е Европейската стратегия за пластмасите в кръговата икономика с акцент върху действията и мерките, необходими за намаляване употребата на пластмасови изделия. Независимо от обстоятелството, че пластмасите са важен елемент от икономиката и нашето ежедневие, те имат значителни отрицателни ефекти. Пластмасите изтичат в околната среда, особено в морето (направена е оценка, че в Европейския съюз между 150 000 и 500 000 тона пластмасови отпадъци попадат в океаните всяка година), а веднъж изхвърлени - те остават там. Пластмасовите микрочастици също са повсеместни - те попадат в живите организми и птиците, влизат в хранителните вериги, остават в почвата, в питейната вода и въздуха. | |
| 5. Негативни въздействия:  *Опишете качествено (при възможност - и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни*  **Вариант 1: Без действие**  **Икономически негативни въздействия:**  Не са идентифицирани.  **Социални негативни въздействия:**  Не са идентифицирани.  **Екологични негативни въздействия:**  Наличие на отпадъци на морските плажове и в прилежащата им акватория, които водят до негативно въздействие върху човешкото здраве и околната среда.  **Други:**  Не са идентифицирани.  В случая този вариант е оценен като неефективен.  **Вариант 2: Приемане на Постановление на Министерския съвет за изменение и допълнение на Наредбата за опаковките и за отпадъците от опаковки**  **Икономически негативни въздействия:**  Концесионерите и наемателите на морски плажове, които са възложени на концесия или отдадени под наем следва да инвестират в поставянето на съдове за разделно събиране на отпадъци от опаковки на плажовете.  Организациите по оползотворяване на отпадъци от опаковки следва да инвестират в разполагането на достатъчно съдове за разделно събиране в курортните населени и в честотата на обслужването им, като се съобразят с обема на образуваните отпадъци от опаковки от търговските обекти на територията и в близост до морските плажове.  **Социални негативни въздействия:**  Не са идентифицирани.  **Екологични негативни въздействия**:  Не са идентифицирани.  **Други:**  Не са идентифицирани. | |
| 6. Положителни въздействия:  *Опишете качествено (при възможност – и количествено) всички значими потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.*  **Вариант 1: Без действие**  **Икономически положителни въздействия:**  Не са идентифицирани.  **Социални положителни въздействия:**  Не са идентифицирани.  **Екологични положителни въздействия:**  Не са идентифицирани.  **Други:**  Не са идентифицирани.  **Вариант 2: Приемане на Постановление на Министерския съвет за изменение и допълнение на Наредбата за опаковките и за отпадъците от опаковки**  **Икономически положителни въздействия:**  Подобряване на качеството на предлагания туристически продукт чрез подобряване на качеството на компонентите на околната среда  **Социални положителни въздействия:**  Не са идентифицирани.  **Екологични положителни въздействия:**  Предотвратяване на замърсяването с отпадъци от опаковки на морските плажове и прилежащата им акватория и осигуряване на почистването им при допуснато замърсяване.  Подобряване на качеството на компонентите на околната среда в т.ч. опазване на биоразнообразието чрез премахване на предпоставките за образуване на пластмасови микрочастици и навлизането им в живите организми.  **Други**:  Увеличаване количеството на разделно събраните отпадъци от опаковки и увеличаване степента на изпълнение на целите за отпадъци от опаковки. | |
| 7. Потенциални рискове:  *Посочете възможните рискове от приемането на нормативната промяна, включително възникване на съдебни спорове.*  Не са идентифицирани рискове от приемането на ПМС. | |
| 8.1. Административната тежест за физическите и юридическите лица:   Ще се повиши  Ще се намали  Х Няма ефект  С проекта на ПМС ще се въведе изискване концесионерите и наемателите на морски плажове да събират разделно получените от дейността им отпадъци от опаковки на територията на обекта. В случаите, когато плажовете не се възложени на концесия или отдадени под наем се предлага компетентните органи по Закона за устройството на Черноморското крайбрежие да предприемат мерки с оглед недопускане на замърсяване им с отпадъци от опаковки както и на прилежащата им акватория, а при наличие на замърсяване да осигуряват почистването им.  Освен това с цел подобряване ефективността на системите за разделно събиране на отпадъци от опаковки в населените места по Черноморието се предлага в курортните населени места броят на съдовете и честотата на обслужването им да се съобразява с обема на образуваните отпадъци от опаковки от търговските обекти на територията и в близост до морските плажове.  Произтичащите задължения на концесионерите и наемателите на морските плажове и на организациите по оползотворяване на отпадъци от опаковки от предложените промените в наредбата не водят до въвеждане на административна тежест, тъй като не се въвеждат допълнителни изисквания към разрешителния режим или отчетността на отпадъците от опаковки.  8.2. Създават ли се нови регулаторни режими? Засягат ли се съществуващи режими и услуги?  Не се създават нови регулаторни режими и не се засягат съществуващи регулаторни режими. | |
| 9. Създават ли се нови регистри?  Не  Когато отговорът е "да", посочете колко и кои са те | |
| 10. Как въздейства актът върху микро-, малките и средните предприятия (МСП)?  Х Актът засяга пряко МСП   Актът не засяга МСП   Няма ефект  Проектът на ПМС за изменение и допълнение на НООО засяга МСП, доколкото те попадат в обхвата на заинтересованите страни по т. 3 от настоящата оценка. В случай, че концесионерите или наемателите на морските плажове, както и ползвателите на отделни търговски обекти на територията и в близост до морските плажове са МСП, те също ще следва да осигурят разделното събиране на отпадъците от опаковки на територията на обекта. | |
| 11. Проектът на нормативен акт изисква ли цялостна оценка на въздействието?   Да  Х Не | |
| 12. Обществени консултации:  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.*  Проектът на ПМС за изменение и допълнение НООО ще бъде публикуван за обществени консултации за 14 дни на интернет страницата на МОСВ и на Портала за обществени консултации предвид необходимостта от своевременна подготовка и прилагане на мерките с цел опазване на човешкото здраве преди началото на активния туристически сезон, а също така и на биоразнообразието. Необходимо е да се избегне навлизането на отпадъци от опаковки, в частност на пластмасови отпадъци от опаковки, в морската среда, с което своевременно да се предотвратят и намалят техните отрицателни ефекти върху здравето на хората и върху живите организми в нея. Това следва да се постигне чрез подобряване на ефективността на системите за разделно събиране още преди сезонното нарастване на потока от туристи, респ. увеличаването на обема на отпадъците от опаковки, в т.ч. опаковки от пластмаса. Своевременните и бързи мерки ще допринесат за премахване на предпоставките за образуване на пластмасови микрочастици и навлизането им в живите организми в морската среда, а също така и в човешкото тяло. Така бързото прилагане на предвидените мерки ще спомогне за опазване на човешкото здраве и също така и за навременно подобряване на качеството на предлагания туристически продукт чрез подобряване на качеството на компонентите на околната среда. | |
| 13. Приемането на нормативния акт произтича ли от правото на Европейския съюз?  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).*   Да  Х Не  Предложената мярка не транспонира европейско законодателство, но ще допринесе за изпълнение на целта на Програмата за устойчиво развитие, за предотвратяване и значително намаляване на замърсяването на морската среда от всякакъв вид, по-специално от наземни дейности, включително с отпадъци, както и за целта за постигане на „добро състояние на околната среда“ в морската среда до 2020 г., както е предвидено в Рамковата директива за морска стратегия. Въвеждането на мерки, които ще допринесат за изпълнението на тези цели се изискват съгласно приетия законодателен пакет за „Кръгова икономика“, без да се транспонират конкретни директивни разпоредби.  Проектът на ПМС е разработен и в отговор на представения от Европейската комисия пакет от мерки като продължение на Плана за действие за кръгова икономика на ЕС. Един от ключовите елементи в този пакет е Европейската стратегия за пластмасите в кръговата икономика с акцент върху действията и мерките, необходими за намаляване употребата на пластмасови изделия. Независимо от обстоятелството, че пластмасите са важен елемент от икономиката и нашето ежедневие, те имат значителни отрицателни ефекти. Пластмасите изтичат в околната среда, особено в морето (направена е оценка, че в Европейския съюз между 150 000 и 500 000 тона пластмасови отпадъци попадат в океаните всяка година), а веднъж изхвърлени - те остават там. Пластмасовите микрочастици също са повсеместни - те попадат в живите организми и птиците, влизат в хранителните вериги, остават в почвата, в питейната вода и въздуха. | |
| 14. Име, длъжност, дата и подпис на директора на дирекцията, отговорна за изработването на нормативния акт:  Име и длъжност: директор на дирекция „Управление на отпадъците и опазване на почвите“  Дата: 26.03.2019 г.  Подпис: | |